Wrak by Cascais ‘groot ontdekking’ | Netwerk24
Wrak by Cascais ‘groot ontdekking’
Argeoloë het ’n 400 jaar oue skeepswrak aan die kus van Portugal ontdek. Deskundiges sê dit is die “ontdekking van die eeu”.
BBC berig speserye, keramiek en kanonne met Portugal se wapen is langs die wrak gevind. Die wrak is by Cascais naby die Portugese hoofstad, Lissabon, ontdek.
Duikers by een van die kanonne wat by die skeepswrak gevind is.Foto: Reuters
Speserye, keramiek en kanonne met Portugal se wapen op is langs die wrak gevind. Foto: Reuters
Die argeoloë glo die skip was van Indië op pad terug na Portugal toe dit tussen 1575 en 1625 gesink het.
Dit was in die middel van Portugal se spesery-uitruilooreenkoms met Asië.
Die wrak is goed bewaar, het Jorge Freire, projekkoördineerder, aan Reuters gesê.
“Uit ’n erfenis-perspektief is dit die ontdekking van die eeu. In Portugal is die belangrikste ontdekking tot nog toe,” sê hy.
Chinese porselein wat van die laat sestiende eeu en vroeë sewende eeu dateer was ook in die wrak, asook brons artilleriestukke.
Meer oor: Portugal | Ontdekking
Wrak van oorlogskip met '200 ton goud' gevind
San José-wrak so waardevol, ligging bly ’n geheim